Suchinthana/ta-wikipedia huggingface dataset:
பொன்னை ஊராட்சி

பொன்னை பேரூராட்சி (Ponnai Gram Panchayat),(விரைவில் பொன்னை பேரூராட்சி தரம் உயரும்) தமிழ்நாட்டின் வேலூர் மாவட்டம் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 பேரூராட்சி மன்றத் தொகுதிகளைக் கொண்டுள்ளது. இவற்றில் இருந்து 7 பேரூராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10686 ஆகும். இவர்களில் பெண்கள் 5336 பேரும் ஆண்கள் 5350  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# எம்பளவாரியூர்
 கொண்டாரெட்டிபள்ளி
 என்.பி.என். பாளையம்
 ஒட்டனோ
 பி.என்.பாளையம்
 பி.என்.பாளையம் ஆ.காலனி
 எஸ்.என்.பாளையம் ஆ.காலனி
 பொன்னை காலனி
 எஸ்.என்.பாளையம்
 டி.எஸ் பள்ளி
 பொன்னை
 அதிங்கவரியூர்
 கோவிலூர்
 குறவர் காலனி
 நாராயணபுரம்
 டி.எஸ் பள்ளி அ.காலனி
 தேவகன்னிகாபுரம்
 முத்தாலபள்ளி
 ஒடடனரி அ.காலனி
 பி.என்.பாளையம் அ.காலனி
 பொன்னை பூதூர்
 ராகவரெட்டியூர்
 எஸ்.என்.பாளையம் ஒட்டர் காலனி

மேற்கோள்கள் 

இராணிப்பேட்டை மாவட்ட ஊராட்சிகள்
த. இ. க. ஊராட்சித் திட்டம்
கேசவனன்குப்பம் ஊராட்சி

கேசவனாங்குப்பம் ஊராட்சி (Kesavanankuppam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 807 ஆகும். இவர்களில் பெண்கள் 391 பேரும் ஆண்கள் 416  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சூரப்ப நாயிடு கண்டிகை
 சினன்கேசவனாங்குப்பம்
 கேசவனான்குப்பம்
 மேட்டுகுப்பம்

மேற்கோள்கள் 

இராணிப்பேட்டை மாவட்ட ஊராட்சிகள்
த. இ. க. ஊராட்சித் திட்டம்
அரவட்லா ஊராட்சி

அரவட்லா ஊராட்சி (Aravatla Gram Panchayat), தமிழ்நாட்டின் வேலூர் மாவட்டத்தில் உள்ள பேரணாம்பட்டு வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3402 ஆகும். இவர்களில் பெண்கள் 1683 பேரும் ஆண்கள் 1719  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# அனந்தகிரி
 கொத்துர்
 அரவட்லா
 பாஸ்மார்பெண்டா மலை
 கோட்டை காலனி
 ராஜபாளையம்

மேற்கோள்கள் 

வேலூர் மாவட்ட ஊராட்சிகள்
த. இ. க. ஊராட்சித் திட்டம்
வேலகால்நத்தம் ஊராட்சி

வெலக்கல்நத்தம் ஊராட்சி (Velakalnatham Grama Panchayat), தமிழ்நாட்டின் திருப்பத்தூர் மாவட்டத்தில் உள்ள ஜோலார்பேட்டை வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7164 ஆகும். இவர்களில் பெண்கள் 3558 பேரும் ஆண்கள் 3606  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# போயர் வட்டம்
 பையனபள்ளி
 சென்னாகவுண்டனூர்
 ஏரிகோடி
 கே. வாத்தியார் வட்டம்
 கட்டேரியான் வட்டம்
 கிட்டப்பையனூர்
 கொல்லி மேடு
 கூக்கையன் வட்டம்
 கிருஷ்ணகிரியான்வட்டம்
 குனிச்சியூர்
 லஷ்மிபுரம்
 முகமதுபுரம்
 நந்திபென்டா
 பள்ளத்தூர்
 பெரியவேடி வட்டம்
 பூம்பள்ளம்
 ஆர்.சி. கவுண்டன் வட்டம்
 செந்திட்டு
 தொப்பைகான் வட்டம்
 தொட்டிவீடு
 விராகவுண்டனூர்
 செட்டேரி கிராமம்
 வெலக்கல்நத்தம்

மேற்கோள்கள் 

திருப்பத்தூர் மாவட்ட ஊராட்சிகள்
த. இ. க. ஊராட்சித் திட்டம்
மாலிப்டினம் டை சல்பைடு

மாலிப்டினம் இருசல்பைடு (Molybdenum disulfide) என்பது  என்ற வாய்ப்பாட்டைக் கொண்ட ஒரு கனிமவேதிச் சேர்மம் ஆகும்.

இந்தச் சேர்மம் உலோக டை-காற்கோசனைடு வகையைச் சார்ந்தது. இது ஒரு வெள்ளிய கருப்பு நிறப் படிகம், இது மாலிப்டினத்தின் முதன்மைத் தாதுவான மாலிப்டினைட்டு என்ற வடிவில் பூமியில் கிடைக்கிறது.  எளிதில் வேதிய வினைபுரியாத சேர்மமாகும். இது நீர்த்த அமிலத்தினாலோ, ஆக்சிசனாலோ பாதிக்கப்படாதது. மாலிப்டினம்-டை-சல்பைடு கடுங்கரியை ஒத்த தோற்றமுடையது. இதன் குறைந்த உராய்வுப் பண்பாலும், தன்முனைப்புத் திறனாலும் திட உயவுப்பொருளாகப் பரவலாகப் பயன்படுத்தப்படுகிறது.

உற்பத்தி 

தூய்மையான , மாலிப்டினைட்டு கனிமத்தில் இருந்து நுரை மிதப்பு முறையில் பிரித்தெடுக்கப்படுகிறது, இம்முறையில் பிரித்தெடுக்கும் போது கரிமம் முக்கிய மாசுப்பொருளாக உள்ளது.

பல்வேறு மாலிப்டினம் சேர்மங்களை ஐதரசன் சல்பைடுடன் வெப்ப வினைக்கு உட்படுத்தியும் மாலிப்டினம் இருசல்பைடை உற்பத்தி செய்யலாம்.

வடிவமைப்பு, இயற்பியல் பண்புகள் 

 வழக்கமாக ஒப்பான வடிவமுடைய இரண்டு முக்கிய பலபடி வகைகளான 2H, 3R ஐ உள்ளடக்கிய கலவையாக உள்ளது, 2H வகை அதிகளவில் நிறைந்துள்ளது. 2H--இல் ஒவ்வொரு Mo(IV) மையமும் முக்கோணப் பட்டகத்தில் ஆறு சல்பைடு ஈந்தணைவிகளுடன் ஒருங்கிணைக்கப்பட்டுள்ளது. மேலும் ஒவ்வொரு சல்பர் மையமும் பிரமிடு போன்ற முக்கோணப் பட்டகத்தின் உச்சியில் மூன்று  Mo மையத்துடன் இணைக்கப்பட்டுள்ளது. இவ்வாறாக, பற்பல முக்கோணப் பட்டகததை ஒன்றுடன் ஒன்று ஒரு அடுக்கில் இணைக்கும் போது மெல்லிய இழைபோன்ற ஒற்றையடுக்கு வடிவமுடைய மாலிப்டினம் இருசல்பைடு கிடைக்கும். இதில் மாலிப்டினம் அணு அடுக்கு இரண்டு சல்பர் அணு அடுக்குகளுக்கிடையில் அமைந்திருக்கிறது. இரண்டு  மென்படலங்களுக்கு இடையே உள்ள சல்பைடு அணுக்களின் வலுவற்ற வான் டெர் வால்ஸ் விசையால்,  குறைந்த உராய்வைக் கொண்டுள்ளது, இதனால் இது சிறந்த உயவுப்பொருளாக பயன்படுத்தப்படுகிறது.

வேதிவினைகள் 
மாலிப்டினம்-டை-சல்பைடு சூழலில் அதிக நிலைத்தன்மை உடையது, வீரியமிக்க காரணிகளுடனே வினைபுரியும் தன்மை கொண்டது. இது ஆக்சிசனுடன் வெப்ப வினைக்கு உட்படும்போது மாலிப்டினம்-டிரை-ஆக்சைடை கொடுக்கிறது.

 

உயர்ந்த வெப்ப நிலைகளில் மாலிப்டினம் டை ஆக்சைடு குளோரினுடன் வினைபுரிந்து மாலிப்டினம் பெண்டாகுளோரைடை கொடுக்கிறது.

 

மாலிப்டினம் டை சல்பைடு இடைபுகுத்தப்பட்ட  சேர்மங்களைத் தோற்றுவிக்க வழங்கியாக செயல்படுகிறது. ஒரு உதாரணம் இலித்தியமேற்றப்பட்ட மூலப்பொருள், . பியூட்டைல் இலித்தியத்துடன் இலித்தியமேற்றம் அடைந்து  ஐத் தோற்றுவிக்கிறது.

பயன்பாடுகள்

உயவுப்பொருளாக 
1–100 µm அளவுடைய  துகள்கள் உலர்ந்த உயவுப்பொருளாக பயன்படுத்தப்படுகிறது.

பெட்ரோலியம் தூய்மைப்படுத்தல்
 பெட்ரோ வேதியியலில் கந்தக நீக்கு வினைகளில் வினையூக்கியாகப் பயன்படுத்தப்படுகிறது.

நீர் பிளப்பு வினை 
 மின்னாற்பகுப்பு முறையில் நீரிலிருந்து ஐதரசனையும் ஆக்சிசனையும் பிரித்தெடுக்கும் வினையில் ஆகச்சிறந்த வினையூக்கியாக பயன்படுத்தப்படுகிறது.

மேற்கோள்கள் 

மாலிப்டினம்(IV) சேர்மங்கள்
குறைக்கடத்திப் பொருட்கள்
சல்பைடுகள்
ஒற்றை அடுக்குகள்
கொடவிளாகம் ஊராட்சி

கொடவிளாகம் ஊராட்சி (Kodavilagam Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1267 ஆகும். இவர்களில் பெண்கள் 622 பேரும் ஆண்கள் 645  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# ஏரளாஞ்சேரி
 ஆண்டஞ்சேரி
 கோவஞ்சேரி
 கொடவிளாகம்

மேற்கோள்கள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
மயிலாடுதுறை மாவட்ட ஊராட்சிகள்
கொக்கூர் ஊராட்சி

கொக்கூர் ஊராட்சி (Kokkur Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1632 ஆகும். இவர்களில் பெண்கள் 805 பேரும் ஆண்கள் 827  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சின்னகொக்கூர்
 கொக்கூர்
 அக்கரை கொக்கூர்
 பிமராவ் நகர்

மேற்கோள்கள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
மயிலாடுதுறை மாவட்ட ஊராட்சிகள்
கோமல் ஊராட்சி

கோமல் ஊராட்சி (Komal Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7713 ஆகும். இவர்களில் பெண்கள் 3893 பேரும் ஆண்கள் 3820  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கள்ளிகாடு
 கோட்டகம்
 நச்சினார்குடி
 பாடகச்சேரி
 பெரட்டக்குடி
 எழுவேலி
 உக்கடை
 செம்பியன்கோமல்
 சித்தாம்பூர்
 கோமல்
 சின்னகோமல்

மேற்கோள்கள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
மயிலாடுதுறை மாவட்ட ஊராட்சிகள்
பொரும்பூர் ஊராட்சி

பொரும்பூர் ஊராட்சி (Porumbur Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1748 ஆகும். இவர்களில் பெண்கள் 864 பேரும் ஆண்கள் 884  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# வேலங்குடி
 பொரும்பூர்

மேற்கோள்கள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
மயிலாடுதுறை மாவட்ட ஊராட்சிகள்
தொழுதாலங்குடி ஊராட்சி

தொழுதாலங்குடி ஊராட்சி (Tholuthalangudi Gram Panchayat), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2218 ஆகும். இவர்களில் பெண்கள் 1140 பேரும் ஆண்கள் 1078  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:

 சர்வமானியம்
 மேலசர்வமானியம்
 தொழுதாலங்குடி
 துளசேந்திரபுரம்

மேற்கோள்கள் 

குத்தாலம் ஊராட்சி ஒன்றியம்
த. இ. க. ஊராட்சித் திட்டம்
தொண்டமாநத்தம் ஊராட்சி

தொண்டமாநத்தம் ஊராட்சி (Thondamanatham Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6260 ஆகும். இவர்களில் பெண்கள் 3037 பேரும் ஆண்கள் 3223  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சக்கரகுளம்
 கொட்டாவெளி
 அக்ரஹாரம் மேட்டுத்தெரு
 ஆண்டிக்குப்பம்
 நாகம்மாள்பேட்டை

 S.N.Nagar
 எஸ்.புதுகுப்பம்
 எஸ்.புதூர் 
 சுப்ரமணியபுரம்
 தொண்டமாநத்தம்

மேற்கோள்கள் 

கடலூர் மாவட்ட ஊராட்சிகள்
த. இ. க. ஊராட்சித் திட்டம்
பாப்பாக்கோயில் ஊராட்சி

பாப்பாக்கோயில் ஊராட்சி (Pappakoil Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள நாகப்பட்டினம் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேளூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3623 ஆகும். இவர்களில் பெண்கள் 1849 பேரும் ஆண்கள் 1774  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சமத்துவபுரம்
 சீராட்சி
 சின்ன நரியங்குடி
 ஏறுஞ்சாலை
 கருவேலி
 குடிநெய்வேலி
 பெரிய நரியங்குடி
 பாப்பாகோயில்

மேற்கோள்கள் 

நாகப்பட்டினம் மாவட்ட ஊராட்சிகள்
த. இ. க. ஊராட்சித் திட்டம்
இலித்தியம் மெத்தாக்சைடு

இலித்தியம் மெத்தாக்சைடு (Lithium methoxide) என்பது  LiCH3O என்ற மூலக்கூற்று வாய்ப்பாடு கொண்ட  ஒரு வேதியல் சேர்மமாகும். இது மெத்தனாலுனுடைய இலித்தியம் உப்பு ஆகும்.

இவற்றையும் காண்க 
 மெத்தாக்சைடு

மேற்கோள்கள்

இலித்தியம் சேர்மங்கள்
பாய்க்கப்பல்

தற்காலத்தில் பாய்க்கப்பல் என்பது எந்தவொரு பெரிய காற்றின் ஆற்றலால் செலுத்தப்படும் கப்பலையும் குறிக்கும். மரபுவழியாக, சதுரவடிவான பாய்கள் பொருத்தப்பட்ட மூன்று அல்லது அதற்கு மேற்பட்ட பாய்மரங்களைக் கொண்ட கப்பல்களே பாய்க்கப்பல்கள் எனப்பட்டன. பாய்க்கப்பல்கள் அவற்றின் அமைப்புக்களைப் பொறுத்து வெவ்வேறு பெயர்களால் அழைக்கப்படுகின்றன. இசுக்கூனர், பார்க், பிரிக், பார்க்கென்டைன், பிரிகன்டைன், சுலூப் என்பன இவற்றுள் அடங்கும்.

இயல்புகள்
பாய்க்கப்பல்கள் பல்வேறுபட்ட வகைகளாக உள்ளன. ஆனால், அவை அனைத்துக்கும் பொதுவான சில இயல்புகள் உள்ளன. ஒவ்வொரு பாய்க்கப்பலுக்கும், கப்பலின் வெளிச்சுவர் (Hull), பாயமைப்பு (rigging) என்பவற்றுடன் கப்பலைச் செலுத்துவதற்கான ஆற்றலைப் பெறுவதற்காகக் காற்றைப் பயன்படுத்தும் வகையில், பாய்களை இணைப்பதற்கான ஒன்றுக்குக் குறையாத பாய்மரம் என்பன இருக்கும்.

கப்பலைச் செலுத்துவதற்கான பணிக்குழுவினர் மாலுமிகள் எனப்படுகின்றனர். கப்பலைச் செலுத்துவதில் அவர்கள் முறை எடுத்துக்கொன்டு கண்காணிப்புச் செய்கின்றனர். இக்கண்காணிப்பு என்பது குறித்த காலத்துக்குக் கப்பலின் செயற்பாட்டைக் கவனித்து அதை மேலாண்மை செய்யும் பொறுப்பு ஆகும். பொதுவாக ஒரு கண்காணிப்புக் காலம் நான்கு மணிநேரம் ஆகும். சில பாய்க்கப்பல்கள் நேரத்தை அறிவிக்கவும், கண்காணிப்பு முறைமையை ஒழுங்குபடுத்துவதற்கும் கப்பல் மணிகளைப் பயன்படுத்துகின்றன. ஒவ்வொரு அரைமணி நேரத்துக்கும் மணி அடிக்கப்படும். ஒரு நான்கு மணிநேரக் கண்காணிப்புக் காலத்திலும் எட்டு முறை மணி அடிக்கும். 

பாய்க்கப்பல்கள் மூலமான கடற்பயணம் பல மாதங்கள் எடுக்கக்கூடியது. காற்றில்லாமல் கப்பல் அசைவற்று நின்றுவிடுதல் அல்லது பெருங் காற்று, புயல் என்பவற்றினால் திசைமாறிச் செல்லுதல் அல்லது காற்றினால் உரிய திசையில் செல்ல முடியாதிருத்தல் என்பன பொதுவான இடர்கள். பெருங் காற்றினால் கப்பல்கள் பாறைகளில் மோதி உடைவதும், கப்பலில் இருப்பவர்கள் இறந்துவிடுவதும் உண்டு.

பாய்க்கப்பல்களின் ஆகக்கூடிய அளவு வெப்ப எந்திரக் கப்பல்களின் அளவுகளுடன் ஒப்பிடும்போது குறைவானது. இதனால் அளவினால் கிடைக்கக்கூடிய சிக்கனமும் மட்டுப்படுத்தப்பட்டதே. பாய்களை மட்டுமே உந்து ஆற்றலாகக் கொண்ட பாய்க்கப்பல்களின் அதிகூடிய எடை 14,000 தொன்கள் (இடப்பெயர்ச்சி) ஆகும். இதனால் பாய்க்கப்பல்களில் கொண்டு செல்லத்தக்க வழங்கல் பொருட்களின் அளவும் குறைவாக இருப்பதால், நீண்ட பயணங்களை மேற்கொள்ளும்போது தேவைகளைப் பெற்றுக்கொள்வதற்காகப் பல நிறுத்தங்களை உட்படுத்தித் திட்டமிடல் வேண்டும்.

பாய்க்கப்பல் வகைகள்
பெரும்பாலும் பாயமைப்பு, உடற்சுவர், அடிப்பாகம், பாய்மரங்களின் எண்ணிக்கையும் அமைப்பும் ஆகியவற்றைக் கொண்டு வேறுபடுத்தப்படும் பலவகையான பாய்க் கப்பல்கள் உள்ளன. இங்கே பட்டியலிடப்படாத பல சிறியவகைப் பாய்க்கப்பல்களும் உள்ளன. கீழே பட்டியலிடப்பட்டுள்ள பாய்க்கப்பல் வகைகளின் பொருளும் காலப்போக்கில் மாற்றம் அடைந்துள்ளன.
 பார்க் 
 பார்க்கென்டைன்
 பைலான்டர்
 பிரிக்
 பிரிகன்டைன்
 கராவெல்
 காராக்
 கட்டமரான்
 கிளிப்பர்
 கொக்
 கோர்வேட்
 கட்டர்
 டோ
 டிங்கி
 பிரிகேட்
 மீன்பிடி சிமாக்
 புளுயிட்
 முழுப்பாயமைப்புக் கப்பல்
 கலியன்

மேற்கோள்கள்

கப்பல் வகைகள்
வெடிக்கப்பல்

வெடிக்கப்பல் (Hellburner) என்பது, ஒல்லாந்தக் கலகக்காரர்களுக்கும், அப்சுபர்க்குகளுக்கும் இடையில் இடம்பெற்ற எண்பது ஆண்டுப் போரில் ஆன்ட்வெர்ப் முற்றுகையின்போது பயன்படுத்தப்பட்ட சிறப்புத் தீக்கப்பல் ஆகும். மிதக்கும் வெடிகுண்டுகளான இவை எசுப்பானிய முற்றுகையாளர்களுக்குப் பெரும் சேதத்தை விளைவித்தன. வெடிக்கப்பல்கள் தொடக்ககாலப் பேரழிவு ஆயுதங்கள் என விபரிக்கப்பட்டன.

வரலாறு

ஆன்ட்வீப் கப்பல் பாலத்துக்கு எதிரான முதல் பயன்பாடு
வெடிக்கப்பல்கள் முதலில் பெடெரிகொ கியாம்பெல்லி என்னும் இத்தாலியப் பொறியாளரால் கட்டப்பட்டன. நகரத்தைக் காப்பாற்றுவதற்காக கலகக்காரர்களை உத்தியோகப்பற்றற்ற முறையில் ஆதரித்த இங்கிலாந்தின் முதலாம் எலிசபெத் இக்கப்பல்களை உருவாக்க இப்பொறியாளரை அமர்த்தியிருந்தார். 1585 மழைக் காலத்தில், எசுப்பானிய நெதர்லாந்தின் அப்சுபர்க்குப் படைகளின் கட்டளைத் தளபதியான அலெக்சாண்டர் பர்னீசின் படைகள் ஆன்ட்வேர்ப்பை முற்றுகையிட்டன. இவர், நகரத்தின்மீது விநியோகத்தடை விதித்து மக்களைப் பட்டினி போடுவதற்காக செல்ட் ஆற்றுக்குக் குறுக்காக எண்ணூறு அடி நீளமான கப்பல் பாலம் ஒன்றை அமைத்திருந்தார். இது பெப்ரவரி 25ம் தேதி நிறைவடைந்தது. நகருக்குத் தேவையான பொருட்களை வழங்குவதற்கு கப்பல் பாலத்தைத் தகர்ப்பது அவசியமாக இருந்தது. 

கியாம்பெல்லி முதலில் மூன்று இடைத்தர அளவு கொண்ட சரக்குக் கப்பல்களான ஒராஞ்சே, போஸ்ட், கிடென் லீயூவ் ஆகியவற்றை பயன்படுத்த முன்மொழிந்தார். ஆனால் இது ஏற்றுக்கொள்ளப்படாமல், இரண்டு சிறிய கப்பல்களே வழங்கப்பட்டன. எழுபது தொன்கள் எடை கொண்ட போர்ச்சூன், ஹோப் ஆகிய இரு கப்பல்களே இவை.

மேற்கோள்கள்
 

கப்பல் வகைகள்
கடற்போர் உத்திகள்
சிறு சுண்டாத் தீவுகள்

சுந்தா சிறு தீவுகள் (Lesser Sunda Islands) அல்லது  நூசா தெங்காரா (Nusa Tenggara) ("தென்கிழக்குத் தீவுகள்") ஆத்திரேலியாவிற்கு வடக்கே கடல்சார் தென்கிழக்காசியாவில்  உள்ள தீவுக் கூட்டமாகும். மேற்கிலுள்ள சுந்தா பெருந்தீவுகளுடன் இவை சுந்தா தீவுகள் எனப்படுகின்றன.   இவை சாவகக் கடலில் சுந்தா கடலடிப் படுகுழி ஒட்டி கீழமிழ்ந்து உருவான சுந்தா வளைவு எனப்படும் எரிமலை வளைவின் அங்கமாக உள்ள தீவுகளாகும்.

சுந்தா சிறு தீவுகளில் முதன்மையானவை மேற்கிலிருந்து கிழக்காக: பாலி, லொம்போ, சும்பாவா, புளோரெஸ், சும்பா, திமோர், அலொர் தீவுக்கூட்டம், பரத் தய்யா தீவுகள், மற்றும் தனிம்பர் தீவுகள்.

நிர்வாகம் 
சுந்தா சிறு தீவுகள் பல தீவுகளை உள்ளடக்கி உள்ளது; இவற்றில் பெரும்பாலானவை இந்தோனேசியாவின் அங்கமாகும். இந்தோனேசிய மாகாணங்களான பாலி, மேற்கு நூசா தெங்காரா, கிழக்கு நூசா தெங்காரா மற்றும் மாலுக்கு இவற்றை நிர்வகிக்கின்றன.

திமோரின் கிழக்குப் பகுதி, தனிநாடான கிழக்குத் திமோரின் அங்கமாகும்.

நிலவியல் 
சுந்தா சிறு தீவுகள் நிலவியலில்  இரண்டு தனித்த தீவுக்கூட்டங்களால் ஆனது. பாலி, லொம்போ, சும்பாவா, புளோரெஸ் மற்றும் வெதார் அடங்கிய வடக்குத் தீவுக்கூட்டம் எரிமலை வலயத்தில் உள்ளது. இதில் லொம்போவிலுள்ள ரிஞ்சனி எரிமலை இன்னமும் செயற்பாட்டில் உள்ளது; ஆனால் புளோரெசிலுள்ள கெலிமுத்து  எரிமலை, மூன்று வண்ணமிக்க எரிமலைக்குழிகளில் உருவான ஏரிகளுடன், செயலற்று உள்ளது. வடக்குத் தீவுக்கூட்டம் சுமார் 15 மில்லியன் ஆண்டுகளுக்கு முன்னர் ஆத்திரேலிய புவித்தட்டுக்கும்  ஆசியப் புவித்தட்டுக்கும் இடையேயான மோதலால் உருவானவை. சும்பா, திமோர் மற்றும் பாபர் தீவுகளடங்கிய தெற்குத் தீவுக்கூட்டம்  எரிமலைகளற்ற தீவுகளாகும்; இவை ஆத்திரேலியப் புவித்தட்டைச் சேர்ந்தவை. வடக்குத் தீவுக்கூட்டத்தின் நிலவியலும் சூழலியலும் தெற்கு மலுக்குத் தீவுகளுடன் வரலாறு, பண்புகள், செயற்பாடுகளுடன் ஒன்றிணைந்துள்ளது; இவை ஒரே எரிமலை வளைவில் உள்ளன.

இந்தோனேசியாவில் டச்சுக் குடியேற்ற காலம் முதல் இப்பகுதியில் பல நிலவியல் ஆய்வுகள் மேற்கொள்ளப்பட்டுள்ளன. இருப்பினும் நிலவியல் உருவாக்கமும் முன்னேற்றமும்  இதுவரை முழுமையாக புரிந்து கொள்ளப்படவில்லை. இருபதாம் நூற்றாண்டின் இறுதிப் பத்தாண்டுகளில் இந்த தீவுகளின் உருவாக்கம் குறித்த நிலவியல் கோட்பாடுகள் பல பெரும் மாற்றங்களை எதிர்கொண்டுள்ளது.

இரண்டு தட்டுப் புவிப்பொறைகளின் மோதலால் உருவான சுந்தா சிறு தீவுகள் நிலவியலில் உலகின் மிகவும் சிக்கலான, செயற்பாட்டிலுள்ள பகுதியாக விளங்குகின்றன.

சுந்தா சிறு தீவுகளில் பல எரிமலைகள் உள்ளன.

சூழலியல் 
சாவகம் அல்லது சுமாத்திரா போன்றன்றி சுந்தா சிறு தீவுகள் பல சிறு தீவுகளால் ஆனவை; சில தீவுகளுக்கிடையே ஆழமான கடலடிப் பள்ளங்கள் உள்ளன. தீவுகளுக்கிடையே தாவர, விலங்கின வகைகளின் நடமாட்டம்  குறைந்தளவிலேயே உள்ளது. இதனால் மிக உயர்ந்தளவில் உள்ளக இனங்கள் உருவாகியுள்ளன; மிகவும் அறியப்பட்ட கொமோடோ டிராகன் இத்தகையதொன்றாகும். மலாய் தீவுக்கூட்டம் என்ற தமது நூலில் ஆல்ஃவிரடு அரசல் வாலேசு விவரித்துள்ளபடி பாலிக்கும்  லொம்போவிற்குமிடையே வாலசு கோடு செல்கின்றது;  லொம்பாக் நீரிணையின் கிழக்கிலுள்ள பகுதிகளில் ஆசியா மற்றும் ஆஸ்திரேலேசிய இனங்களை துவக்கமாகக் கொண்ட உயிரின வகைகளைக் காணலாம். சுந்தா சிறு தீவுகளில் வெபர் கோட்டிற்கு கிழக்கில் ஆசிய உயிரின வகைகள் மிகுந்துள்ளன.  இந்தத் தீவுகள் இந்தோனேசியாவிலேயே மிகவும் வறண்ட காலநிலையை கொண்டுள்ளது.

மேற்சான்றுகள்

வெளி இணைப்புகள் 
 

இந்தோனேசியாவின் தீவுகள்
ஆசிய மாதக் கட்டுரைகள் நவம்பர் 2015
கிழக்குத் திமோர்
தென்கிழக்காசியாவின் தீவுக்கூட்டங்கள்
அல்-றக்கா

அல்-றக்கா ( ), அல்லது றக்கா, ரக்கா, அற்-றக்கா என்பது சிரியாவில் புறாத்து ஆற்றின் வட கரையில் அலெப்போவுக்கு கிட்டத்தட்ட  கிழக்கே அமைந்துள்ள ஒரு நகராகும். இது சிரியாவிலேயே பெரிய அணைக்கட்டாகிய தப்கா அணையிலிருந்து  கிழக்கே அமைந்துள்ளது. இந்நகர் பொ.கா. 796 முதல் 809 வரையான காலப் பகுதியில் கலீபா ஹாறூன் அல்-றசீதின் ஆட்சியின் போது அப்பாசிய கலீபகத்தின் தலைநகராக விளங்கியது. 2004 ஆம் ஆண்டின் உத்தியோகபூர்வக் கணக்கெடுப்பின் படி 220,488 பேர் வசிக்கும் இந்நகர் சிரியாவின் ஆறாவது பெரிய நகராகும்.

சிரிய உண்ணாட்டுப் போரின் போது இந்நகர் இசுலாமிய அரசினால் கைப்பற்றப்பட்டு சிரியாவில் அதன் தலைநகரமாக ஆக்கப்பட்டது. அதன் விளைவாக, இந்நகரின் மீது சிரிய அரசாங்கம், உருசியா, ஐக்கிய அமெரிக்கா, அறபு நாடுகள் என்பவற்றின் வான் தாக்குதல்கள் நிகழ்த்தப்பட்டன. நகரின் சுன்னி பிரிவைச் சேராத பெரும்பாலான கட்டிடங்கள், குறிப்பாக சீஆக்களின் உவைசுல் கர்னீ பள்ளிவாயல் இசுலாமிய அரசினால் அழிக்கப்பட்டன.

வரலாறு

கிரேக்க பைசாந்திய கல்லினிக்கோக்கள்
அல்-றக்கா நகர் அமைந்திருக்கும் பகுதியில் மிகப் பழங்காலத்திலிருந்தே மனிதக் குடியிருப்புக்கள் இருந்து வருவது தல் சைதான், தல்  அல்-பீஆ எனும் தொல்பொருட் களங்களின் மூலம் அறியப்படுகிறது. இவற்றில் பின்னையதே துத்துல் எனப்படும் பாபிலோனிய நகரென்று அடையாளங் காணப்படுகிறது.

இப்போதை நகரம் கிரேக்க மரபினரின் காலத்தில் பொ.கா.மு. 301-281 வரை ஆட்சி செய்த செலூக்கசு முதலாம் நிக்காத்தர் எனப்படும் செலூசிய மன்னரால் நிக்கபோரியொன் () எனும் பெயரில் நிறுவியதாகும். அதன் பின்னர் ஆட்சிக்கு வந்த (பொ.கா.மு. 246-225 வரை ஆண்ட) செலூக்கசு இரண்டாம் கல்லினிக்கசு எனும் அரசன் இந்நகரை விரிவாக்கி கல்லினிக்கோசு ( என்று கல்லினிக்கம் (Callinicum) என்ற பெயரை இலத்தீன் மயப்படுத்தி இந்நகருக்கிட்டான்.

காலநிலை

போக்குவரத்து
சிரிய உண்ணாட்டுப் போருக்கு முன்னர் இந்நகருக்கு சிரியத் தொடருந்துச் சேவை காணப்பட்டது.

உசாத்துணை

சிரிய நகரங்கள்
கலீபகங்களின் தலை நகரங்கள்
பண்டைய அண்மைக் கிழக்கின் நகரங்கள்
ஆசாரிபட்டி

ஆசாரிப்பட்டி இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம் ஆண்டிபட்டி வட்டம், மொட்டனூத்து ஊராட்சியின் ஒரு சிற்றூர். இது ஆண்டிபட்டியின் அண்மையில் உள்ளது. மேற்கு தொடர்ச்சி மலைப்பகுதியில் அமைந்துள்ள கிராமம் ஆசாரிப்பட்டி.

மேற்கோள்கள்

தேனி மாவட்டத்திலுள்ள கிராமங்கள்
பெரியார் அருவி

பெரியார் நீர்விழ்ச்சி, தமிழ்நாடு மாநிலம், கள்ளக்குறிச்சி மாவட்டம், கள்ளக்குறிச்சிக்கு அருகேயுள்ள கோமுகி அணைக்கு அருகில் அமையப்பெற்றுள்ளது. கோமுகி அணையிலிருந்து சுமார் 15 கிலோமீட்டர் துரத்தில் வெள்ளிமலை கிராமத்திற்கு அருகில் அமைந்துள்ளது. இந்நீர்வீழ்ச்சி, கள்ளக்குறிச்சியிலிருந்து 28 கி.மீ. தூரத்தில் சாலையோரமாக அமைந்துள்ளது.

பெரும்பான்மையான நாட்களில் குறைந்த அளவே நீரின் அளவு இருக்கும். மழை பருவ காலங்களில் நீரின் வீழ்ச்சி அளவு மிகவும் அதிகமாக இருக்கும். விழுப்புரம் மாவட்டத்தை சுற்றியுள்ள இடங்களிலிருந்து சுற்றுலாப் பயணிகள் பருவ காலங்களில் இங்கு வந்து இதன் அழகை ரசித்தும், நீர்விழ்ச்சியில் குளித்தும் செல்கின்றனர். செப்டம்பர் மாதம் முதல் டிசம்பர் மாதம் வரை, இங்கு வந்து செல்ல உகந்த காலமாகும். பல்வேறு மூலிகைச் செடிகள் இப்பகுதிகளில் கிடைக்கின்றன. 

பெரியார் நீர்விழ்ச்சியிலிருந்து சுமார் 5 கிலோமீட்டர் துரத்தில் மேகம் நீர்விழ்ச்சி அமையப்பெற்றுள்ளது.

மேற்கோள்கள்

கள்ளக்குறிச்சி மாவட்டத்திலுள்ள அருவிகள்
மெய்மறந்தேன் பாராயோ

மெய்மறந்தேன் பாராயோ (Meymarandhen Paaraayo) என்பது 2015இல் வெளிவந்த பிரேம் இரத்தன் தன பாயோ (Prem Ratan Dhan Payo, இந்தி: प्रेम रतन धन पायो) என்ற இந்தித் திரைப்படத்தின் தமிழ் மொழியாக்கம் ஆகும். இத்திரைப்படம் பிரேம இலீலா (Prema Leela) என்ற பெயரில் தெலுங்கிலும் மொழியாக்கம் செய்யப்பட்டு வெளியிடப்பட்டது. சூரச்சு ஆர். பருசாத்தியா இத்திரைப்படத்தை எழுதி, இயக்கியுள்ளார். இத்திரைப்படத்தில் சன்மான் கான், சோனம் கபூர் ஆகியோர் முதன்மைக் கதைமாந்தர்களாக நடித்துள்ளனர். பாடல்களுக்கான இசையை இமேசு இரேசாமியா வழங்கியுள்ளார்.

பாடல்கள் 

இமேசு இரேசாமியா இத்திரைப்படத்திற்கு இசையமைத்துள்ளார். 2015 நவம்பர் 3ஆம் நாள், திரைப்படத்தின் இசைத்தொகுப்பைத் தி-சீரீசு வெளியிட்டது.

மேற்கோள்கள்

வெளியிணைப்புகள் 
 
 
 
 
 
 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
2015 இந்தித் திரைப்படங்கள்
2015 தெலுங்குத் திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்தியத் தெலுங்குத் திரைப்படங்கள்
இந்திய இந்தித் திரைப்படங்கள்
மு. அண்ணாமலை

இராஜா சர் திவான் பகதூர் சா.இராம.மு.அண்ணாமலை செட்டியார் (Raja Sir Diwan Bahadur Satappa Ramanatha Muttaiya Annamalai Chettiar) சுறுக்கமாக இராஜா அண்ணமலை  செட்டியார், தமிழ்நாட்டைச் சேர்ந்த ஓர் இந்திய தொழிலதிபர், வங்கியாளர், கல்வியாளர் ஆவார். சிதம்பரத்தில் உள்ள அண்ணாமலைப் பல்கலைக்கழகத்தின் நிறுவனர். பெரும் வள்ளல். செட்டிநாட்டு இராஜா என்னும் பரம்பரைப் பட்டத்தை பிரித்தானிய அரசாங்கம் இவருக்கு வழங்கியது.

தமிழிசையை ஆய்வு செய்ய 1941 இல் அண்ணாமலைப் பல்கலைக்கழகத்துக்கு இவர் வழங்கிய நிதிப் பங்களிப்பு, தமிழிசை இயக்கத்துக்கு ஒரு உந்துதலாக அமைந்தது.

சென்னை மாகாண முதல் சட்டசபைக்கு நேரடி தேர்தலில் 1921 ஆம் ஆண்டு தேர்ந்தெடுக்கப்பட்ட சட்டமன்ற உறுப்பினராவார்.

குடும்பம்
 சா. இராம. முத்தையா செட்டியார் - தந்தை
 சா. இராம. மு. சிதம்பரம் செட்டியார் - அண்ணன்
 சா. இராம. மு. இராமசாமி செட்டியார் - அண்ணன்

மேற்கோள்கள்

வெளி இணைப்புகள் 
 டாக்டர்.இராசா சர் அண்ணாமலை செட்டியார்

தமிழிசை வரலாறு
தமிழிசை இயக்க செயற்பாட்டாளர்கள்
சிவகங்கை மாவட்ட நபர்கள்
1948 இறப்புகள்
1881 பிறப்புகள்
தமிழ்நாடு சட்டமன்ற உறுப்பினர்கள்
அண்ணாமலைப் பல்கலைக்கழகம்
நாட்டுக்கோட்டைச் செட்டியார்கள்
தாய்லாந்தின் பண்பாடு

தாய்லாந்தின் பண்பாடு (Thailand's Culture),  இந்திய, சீன, கம்போடிய மற்றும் பிற தென்கிழக்காசிய நாடுகளின் பண்பாட்டுத் தாக்கத்தினைப் பெருமளவுக் கொண்டுள்ளது. தாய்லாந்து மக்களின் பண்பாட்டில் முதன்மையாக ஆன்ம வாதம், இந்தியாவின் பண்பாடு, பௌத்தச் சமயம் ஆகியவற்றின் செல்வாக்கு அதிகளவில் காணப்படுகிறது.

வாழ்முறை

சமயங்கள்

தாய்லாந்தில் தோராயமாக 94%-95% மக்கள் தேரவாத பௌத்தம் பிரிவினைச் சார்ந்தவர்களாக உள்ளார்கள். முகமதியர்கள் (5-6%), கிருத்துவர்கள் (1%), மகாயான பௌத்தப் பிரிவினைச் சேர்ந்தவர்கள், பிற சமயத்தவர் மதச் சிறுபான்மையினராக உள்ளனர். தேரவாத பௌத்தம் அரசு ஆதரவுப் பெற்றச் சமயமாகும். எனவே, புத்தபிக்குகள் பல்வேறு அரசுச் சலுகைகளைப் (உதாரணம்: இலவசப் போக்குவரத்து) பெறுகிறார்கள்.

தாய்லாந்தில் புத்த சமயம் ஆன்மா, முன்னோர்களின் ஆவிகள் போன்ற பல்வேறு மரபுவழி நம்பிக்கைகளினால் தாக்கமடைந்துள்ளதால் புத்தமத அண்டவியலில் இத்தகுக் கருத்துகளும் உள்வாங்கப்பட்டுள்ளன. பெரும்பாலான தாய்லாந்து மக்கள் தங்கள் வீடுகளுக்கு வெளியில் மரத்தாலான சிற்றுருவ வீடுகளை, "ஆவி வீடுகள்" என்னும் பெயரில் வைத்திருக்கிறார்கள். இங்கு அவர்களின் குடும்பத்தினைச் சேர்ந்த ஆவிகள் வசிப்பதாக நம்புகிறார்கள். இந்த ஆவிகளுக்கு உணவு, பானங்களைப் படையலிடுகிறார்கள். இதன் மூலம் ஆவிகளை மகிழ்வுபடுத்துவதாக நம்புகிறார்கள். இல்லையெனில், இந்த ஆவிகள் வீடுகளுக்குள் புகுந்து, வாழ்வதால் நாசம் விளைவித்துவிடுவதாக நம்புகிறார்கள். இத்தகு ஆவி வீடுகள் தாய்லாந்துத் தெருக்கள், பொது இடங்களிலும் காணப்படுகின்றன. இங்குப் பொதுமக்கள் காணிக்கைச் செலுத்தி வழிபடுகிறார்கள்.

தேரவாத பௌத்தத்திற்கு முன்பு இந்து சமயமும், மகாயான பௌத்த மதமும் தாய்லாந்தில் இருந்தன. இந்த இரு சமயங்களின் தாக்கமும் நாட்டுப்புறக் கலைகளில் இன்றும் இருப்பதைக் காணலாம். தாய்லாந்து மக்களின் நாட்டுப்புறச் சமய நம்பிக்கைகளில் கோவில்கள் முக்கியப் பங்காற்றுகின்றன. தாய்லாந்தின் படிமவியலில் சில சமயங்களில் போதிசத்துவர்களின் ஒரு வடிவம் இணைக்கப்பட்டிருப்பதிலிருந்து மகாயான புத்தமதத்தின் தாக்கம் உள்ளதையும் அறியலாம்.

திருமணம்

தாய்லாந்து முறைப் புத்த திருமணச் சடங்குகள் பொதுவாக இரண்டு பகுதிகளாகப் பிரிக்கப்பட்டுள்ளன: பூசைச் செய்து வழிபாடுச் செய்தல், புத்தர் உருவத்திற்கும், புத்த பிக்குகளுக்கும் உணவு, பொருட்களை வைத்துப் படையலிடுதல் போன்ற புத்த சமயம் சார்ந்தவை ஒரு பிரிவாகவும், நாட்டுப்புறப் பழக்கவழக்கங்களை உள்ளடக்கிய, திருமணத் தம்பதியினரின் குடும்பத்தை மையமாகக் கொண்ட, புத்த சமயம் சாராத மற்றொரு பிரிவாகவும் உள்ளன.

பழைய காலத்தில், புத்தபிக்குகள் திருமணச் சடங்குகளில் கலந்து கொள்ளாமல் இருந்தனர். ஈமச் சடங்குகளில் புத்தபிக்குகள் இருப்பது அவசியமாக இருந்ததால் திருமணத்தில் அவர்கள் இருப்பது ஒரு கெட்டச் சகுனமாகக் கருதப்பட்டது. திருமணம் நிகழும் முன்போ அல்லது நடைபெற்ற பின்போ மணமக்கள் புத்த விகாரைகளுக்குச் சென்று ஆசிர்வாதம் பெறுவது, திருமணத்திற்கு முகூர்த்த நாள் குறிப்பது போன்றவற்றில் புத்தபிக்குகளின் பங்கு இருந்தது. புத்தசமயம் சாராத திருமணச் சடங்குகள் விகாரைகளுக்கு வெளியில், வேறொரு நாளில் நடைபெற்றன. ஆனால், தற்பொழுது இத்தகுத் தடைகள் பெருமளவுத் தளர்த்தப்பட்டுள்ளன. புத்தமதம் சாராத சடங்குகள் நடக்கும் நாளில் மணமக்கள் விகாரைகளுக்குத் செல்வது, புத்த விகாரைகளிலேயே திருமணம் நடைபெறுவது போன்றவை சாதாரணமாக நிகழ்கின்றன. புத்தமதம் சார்ந்த சடங்குகளின்போது மணமக்கள் புத்தரின் உருவத்தை வணங்கி, புத்த மந்திரங்களை ஓதி, விளக்கு, ஊதுபத்தி ஏற்றி வழிபடுதல் வழக்கமாக உள்ளது.

மேற்கோள்கள்

வெளி இணைப்புகள் 

Ministry of Culture 
Thailand stories 
Thailand Culture 

 
ஆசிய மாதக் கட்டுரைகள் நவம்பர் 2015
ராகவேந்திரா ராஜ்குமார்

ராகவேந்திரா ராஜ்குமார் () ஓர் இந்தியத் திரைப்பட நடிகர், தயாரிப்பாளர் ஆவார். அதிகமாக கன்னடத் திரைப்படங்களில் நடித்து வருகிறார். இவர் நன்கறியப்பட்ட கன்னடத் திரைப்பட நடிகர் ராஜ்குமார் - பர்வதம்மா இணையரின் இரண்டாவது மகனாவார்.

இவர் கன்னடத் திரைப்படத் துறையில் உள்ள புகழ்பெற்ற நடிகர்களில் ஒருவராவார். இவர் முன்னணி கதாபாத்திரத்தில் நடித்த பல்வேறு திரைப்படங்கள் மிகச்சிறந்த வெற்றிபெற்ற திரைப்படங்களாகும். தற்போது கன்னடத் திரைப்படங்களைத் தயாரித்து வருகிறார். இவரது தயாரிப்பில், புனீத் ராஜ்குமார் நடித்த ஜாக்கி திரைப்படம் சிறப்பான வரவேற்பு பெற்ற திரைப்படமாகும். இவரது சகோதரரான புனீத் ராஜ்குமாரின் திரை வாழ்க்கையை வடிவமைத்ததில் இவருக்கு ஒரு பெரும்பங்கு உண்டு.

இவரது மகன் வினய் ராஜ்குமார் நடிப்பில் அறிமுகமாகும் புதிய திரைப்படத்திற்கான அறிவிப்புவிழா அட்சய திருதியை நாளில் நடைபெற்றது. இவ்விழாவில் கன்னடத் திரைப்படத்துறையில் உள்ள முக்கிய நடிகர்கள், இயக்குனர்கள் மற்றும் கன்னடத் திரைப்படத் தயாரிப்பாளர்கள் ஏராளமானோர் கலந்து கொண்டனர்.

திரைப்பட விபரம்

நடித்த திரைப்படங்கள்

தயாரித்த திரைப்படங்கள்

மேற்கோள்கள்

வெளி இணைப்புகள் 

வாழும் நபர்கள்
1965 பிறப்புகள்
கன்னடத் திரைப்பட நடிகர்கள்
கன்னடத் திரைப்படத் தயாரிப்பாளர்கள்
இந்தியத் திரைப்பட நடிகர்கள்
இந்தியத் திரைப்படத் தயாரிப்பாளர்கள்
பெங் சட் லாவ்

பெங் சட் லாவ் (; பொருள்: லாவோ மக்களின் இறைவாழ்த்து) லாவோஸின் நாட்டுப்பண்ணாகும். இதை 1941 இல் எழுதி இசையமைத்தவர் தோங்டி சௌந்தோனேவிசித். 1945 இல் லாவோஸ் முடியாட்சியால் நாட்டுப்பண்ணாக ஏற்றுக்கொள்ளப்பட்டது. 
லாவோஸ் உள்நாட்டு போரில் லாவோ மக்கள் ஜனநாயகத்தினர் வென்ற பிறகு பொதுவுடைமைக் கொள்கைகளுக்கேற்ப பாடல் வரிகளை மாற்ற முடிவெடுக்கப்பட்டது. முந்தைய பண்ணின் இசையை மாற்றாமல் 1975 இல் சிஸ்ஸானா சிஸ்ஸேனால் பாடல் வரிகள் மட்டும் திருத்தியமைக்கப்பட்டு நாட்டுப்பண்ணாக நிறுவப்பட்டது.

அலுவல்முறையான பாடல் வரிகள்

1947 இல் பயன்பாட்டிலிருந்த பாடல் வரிகள்

மேற்கோள்கள்

சான்றுகள்

வெளியிணைப்புகள்
 
 
 Michael Sauser and Gilbert Greeve - Sauser and Greeve sing the anthem on their CD "Hymnen der Welt:  Asien"
 "Pheng Xat Lao" at empas.com
Dookola Swiata  - This travel website has an instrumental version of the Anthem, as an .asx file.

லாவோஸ்
லாவோ
அருணா இரானி

அருணா இரானி ஓர் இந்தியத் திரைப்பட நடிகை ஆவார். இந்தி, குஜராத்தி மொழிகளில் சுமார் 300க்கும் அதிகமான திரைப்படங்களில் நடித்துள்ளார். இவர் பெரும்பாலும் துணைக் வேடங்களிலேயே நடித்துள்ளார். 2012ஆம் ஆண்டில் சனவரி மாதத்தில் நடைபெற்ற 57வது பிலிம்பேர் விருதுகள் விழாவில் இவருக்கு பிலிம்பேர் விருதுகள் வாழ்நாள் சாதனையாளர் விருது வழங்கப்பட்டது.

மேற்கோள்கள்

வெளி இணைப்புகள் 

 

வாழும் நபர்கள்
இந்தியத் திரைப்பட நடிகைகள்
பிலிம்பேர் விருது பெற்றவர்கள்
1946 பிறப்புகள்
20 ஆம் நூற்றாண்டின் இந்திய நடிகைகள்
சிங்கப்பூர் மக்கள் தொகையியல்

சிங்கப்பூர் மக்கள் தொகையியல் (Demographics of Singapore) என்பது சிங்கப்பூர் நாட்டின் மக்கள் தொகையையும், மக்கள் தொகை சார்ந்த அம்சங்களான மக்கள் தொகை அடர்த்தி, இனம், கல்வி நிலை, மக்களின் ஆரோக்கியம், பொருளாதார நிலை, மதச் சார்புகள் உள்ளிட்ட மக்கள் தொகையின் பிற அம்சங்கள் குறித்தான அலசலையும் குறிக்கின்றது.

2012 ஆம் ஆண்டு ஜூன் மாத இறுதியில் இத் தீவின் மக்கள் தொகை 5.31 மில்லியன்களாக காணப்பட்டது. இதுவே மொனாக்கோவிற்கு அடுத்தபடியாக, உலகில் அதிக சனத்தொகை அடர்த்தி கொண்ட தன்னாட்சி மிக்க நகர-அரசு ஆகும். சிங்கப்பூர் ஒரு பல்லின, பல்கலாசாரங்களைக் கொண்ட நாடாகும். இந்நாட்டின் மக்கள் தொகை பெரும்பான்மையாக சீனர்களையும் (75.9%), அடுத்த படியாக ஒரு கணிசமான அளவு மலேயர்களையும் (12.1%) மற்றும் சிறுபான்மை இந்தியர்களையும் (9.1%) கொண்டுள்ளது. மேலும் ஐரோப்பிய, ஆசிய வம்சாவளி மக்களும் இங்கு வாழ்கின்றனர். இங்கு மலாயர்கள் தான் உள்நாட்டு சமூகமாகக் கருதப்படுகிறார்கள். இவர்களில் அநேகமானோர் 1945 ஆம் ஆண்டிற்கு பிறகு இந்தோனேசியாவிலிருந்தும் மலேசியாவிலிருந்தும் இடம்பெயர்ந்து வந்த மக்களின் வம்சாவளியினராவர் .

இங்கு பரவலாக மகாயான பௌத்த மதம் பின்பற்றப்பட்டாலும், இதைப் பெரும்பான்மைச் சமயமாகக் கருதமுடியாது. கணிசமான அளவு மக்கள் இசுலாம், கிறித்துவம், இந்து சமயம், சீக்கியம், நாத்திகம் ஆகிய கொள்கைகளை பின்பற்றுபவர்கள். வருடாந்த மொத்த சனத்தொகை வளர்ச்சி வீதம் 2012 ஆம் வருடம் சுமார் 2.5% ஆகப் பதியப்பட்டது.

சிங்கப்பூரின் தேசிய மொழி மலாய் மொழி ஆகும். மேலும் ஆங்கிலம், மாண்டரின் மொழி, தமிழ் மொழி ஆகியன உத்தியோகபூர்வ மொழிகளாக பயன்படுத்தப்படுகின்றன. ஆங்கில மொழி மிக முக்கியமான மொழியாகக் கருதப்படுவதோடு பாடசாலைகளில் கட்டாய மொழியாகவும் கற்பிக்கப்படுகின்றது.

சிங்கப்பூர் மக்கள் தொகையின் முழு கருவள வீதம் (total fertility rate) 2011 ஆம் ஆண்டில் 1.2 ஆக காணப்பட்டது. சீனர்கள், மலேயர்கள் மற்றும் இந்தியர்களின் கருவள வீதம் முறையே 1.08, 1.64 மற்றும் 1.09 ஆக பதியப்பட்டது. 2010 ஆம் ஆண்டு நடந்த கணக்கெடுப்பின் படி, மலேயர்களின் கருவள வீதமானது சீனர்கள் மற்றும் இந்தியர்களின் கருவள வீதத்தை விட 70% அதிகமாக காணப்பட்டது. சிங்கப்பூர் தனது நாட்டின் கருவள வீதத்தினை 2.1 ஆக அதிகரிப்பதற்குப் பல வருடங்களாக நடவடிக்கை எடுத்து வருகின்றது.

சனத்தொகை

சனத்தொகை வளர்ச்சியும் கட்டுப்பாடும்

இரண்டாம் உலகப்போரின் பின்னர், 1947 தொடக்கம் 1957 வரையிலான காலப்பகுதியில், சிங்கப்பூர் இன் சனத்தொகை அபரிதமான வளர்ச்சி கண்டது . பிறப்புவீதம் அதிகரித்ததுடன் இறப்புவீதம் வீழ்ச்சி கண்டது.; சராசரி சனத்தொகை வளர்ச்சி வீதம் 4.4% ஆக காணப்பட்டதுடன், இதில் 1% புதிய குடியிருப்பாளர்களினால் ஏற்பட்டது; சிங்கப்பூர் வரலாற்றில் உச்ச பிறப்புவீதம் 1957 ஆம் வருடம் 42.7 (1000 நபர்களுக்கு) ஆக பதிவாகியது.

1960 ஆம் வருடம் முதல் சிங்கப்பூர் அரசாங்கம் குடும்ப திட்டமிடலை பின்பற்றுவதற்கு நடவடிக்கை எடுத்தது; சுதந்திரத்திற்குப் பின்னர் 1960 ஆம் ஆண்டு பிறப்புவீதம் 29.5 (1000 நபர்களுக்கு) ஆக வீழ்ச்சி கண்டதுடன் சனத்தொகை வளர்ச்சி வீதமும் 2.5% ஆக வீழ்ச்சியடைந்தது.

மேற்கோள்கள்

சிங்கப்பூர்
ஆசிய மாதக் கட்டுரைகள் நவம்பர் 2015
குத்தாயிசி

குத்தாயிசி அல்லது குத்தயீசி (ஆங்கிலம்: Kutaisi; சியோர்சியன்: ქუთაისი) மேற்கு ஆசியா மற்றும் கிழக்கு ஐரோப்பா ஆகிய கண்டங்களை இணைத்து அமைந்துள்ள நாடான சியார்சியாவின் முக்கிய நகரங்களில் ஒன்றாக அறியப்படுகிறது. தலைநகர் திபிலீசிக்கு (Tbilisi) அடுத்ததாக சியார்சியாவின் இரண்டாவது பெரிய நகரான "குத்தாயிசி" சட்டமன்ற தலைநகரமாகும்.  தலைநகர் திபிலீசியிலிருந்து மேற்கே 221 கிலோமீட்டர் (137 மைல்) அமைந்துள்ள "குத்தாயிசி" அந்நாட்டின் மேற்கு பிராந்திய தலைநகராக உள்ளது.

புவியியல்
குத்தாயிசி மாநகரம் ரியோனி ஆற்றின் (Rioni River) இருகரையிலும் பகிர்ந்து அமைந்தவாறு உள்ளது. இந்நகரம் கடல்மட்டத்திலிருந்து 125-300 மீட்டர் (410-984 அடி) உயரத்தில் அமைந்துள்ளது. கிழக்கு மற்றும் வடகிழக்குவரையில் லமெரிடி(Imereti) மலைத்தொடர் அடிவாரத்தால் சூழப்பட்டுள்ளது, வடக்கு மற்றும் மேற்கு புலத்தில் சாம்குறலி (Samgurali) வீச்சையும் மேற்கு மற்றும் தெற்கில் கல்ச்சீஸ் (Colchis) சமவெளிப் பகுதியாக உள்ளது.

நிலஎழில்
குத்தாயிசியின் வடகிழக்கு மற்றும் வடமேற்கு திசைகளில் இலையுதிர்க்கும் வனங்களினால் சூழப்பட்டுள்ளது, நகரின் புறநகர்ப் பகுதிகளில் பரவலான வேளாண் நிலங்களாகக் காணப்படுகிறது. நகரின் மையப்பகுதிகளில் தோட்டங்கள் அமைத்து பராமரிப்பதோடு வீதிகளின் விளிம்புகளில் இருபுறமும் உயர்ந்த இலையடர் மரங்களின் வரிசையாக காணப்படுகின்றன. வசந்த காலத்தில் நகரின் பின்னணியில் உள்ள மலைப்பகுதியிலிருந்து பனியுருகி நகரின் மத்தியில் ஓடும் ரியோனி ஆற்றில் கலந்தோடுகிறது.

காலநிலை
குத்தாயிசியின் காலநிலை இலையுதிர் மற்றும் குளிர்கால மாதங்களில், ஈரப்பதமான, மிதமான வெப்பமண்டலக் காலநிலையாக, நன்கு வரையறுக்கப்பட்ட பருவப்பெயர்ச்சியாய் நடைபெறுகிறது (கோல்சிஸ் சமவெளி பண்பு) . கோடைகாலம் பொதுவாக வெப்பமாகவும் ஒப்பிட்டளவில் உலர்ந்த தன்மை கொண்டதாகவும், குளிர்காலம் ஈரமானதாகவும் குளிரானதாகவும் உள்ளது. நகரத்தின் சராசரி ஆண்டு வெப்பநிலையானது 14.5 டிகிரி செல்சியஸ்யாகவும், சனவரி மாதம் மிகக் குளிரான மாதமாகச் சராசரியாக 5.3 டிகிரி செல்சியஸ் கொண்டுள்ளது. சூலை மாதங்களில் வெப்பநிலை சராசரியாக 23.2  டிகிரி செல்சியஸ்யாக உயர்ந்து வெப்பமான மாதமாகவும் உள்ளது. மிக குறைந்த பட்சமாக அளவைப்பதிவு வெப்பநிலை 17 டிகிரி செல்சியஸ் மற்றும் அதிகபட்சப் பதிவு வெப்பநிலை 44 டிகிரி செல்சியசாக உள்ளது, இதன் சராசரி ஆண்டு வீழ்படிவு சுமார் 1,530 மிமீ (60.24) அளவையாகும். குத்தாயிசியின் பிராந்தியத்தில் ஒவ்வொரு ஆண்டின் பருவகாலங்களில் மழை பெய்கிறது. நகரத்தில் பெரும்பாலான காலங்களில் குளிர்ந்த தன்மையாக காணப்படுகிறது அதேவேளை பலத்த மற்றும் கடும் பனிப்பொழிவு ஏற்படுவதுண்டு. ( ஒரு பனிப்புயலுக்கு, 30 செமீ/12 அங்குலம் வரையிலுமான பனிப்பொழிவு இங்கு அசாதாரணமானதல்ல) ஆனால், பனிமூடல்கள் பொதுவாக ஒரு வாரத்திற்குமேல்  நீடிப்பதில்லை. கோடையில், அருகிலுள்ள மலைகளிலிருந்து பலத்த கிழக்குக் காற்று குத்தாயிசியில் வீசுகிறது.

வரலாறு

குத்தாயிசி, பண்டைய கோல்சிஸ் பண்டைய இராச்சியத்தின் தலைநகரமாகும். இந்நகரம் கிமு இரண்டாவது புத்தாயிரத்தில் கோல்சிஸ் தலைநகராக செயல்பட்டு வந்துள்ளதற்கான தொல்லியல் சான்றுகள் உள்ளன. ஜெசன் மற்றும் அர்க்கோனாட்சின் கோல்சிசின் பயணம் குறித்து அப்பலோனியஸ் ரோடியசால் எழுதப்பட்ட கிரேக்கக் கவிதையான ’அர்கோனட்டிக்கா’வில் அவர்கள் பயணத்தின் இறுதி இலக்காகவும்  ஏட்ஸ் (Aeëtes) அரசர் தங்கியிருந்த இடமாகவும் குத்தாயிசி இருந்ததாக ஆசிரியர் குறிப்பிட்டுள்ளதாகப் சில வரலாற்று ஆய்வாளர்கள் நம்புகிறார்கள்.

சான்றுகள்

சியார்சியா
ஆசிய நகரங்கள்
பத்தூமி

பத்தூமி (Batumi, சியோர்சியன்: ბათუმი) கருங்கடலில், தென்மேற்கு சியார்சியாவில் அமைந்துள்ள 154,100 சனத்தொகையைக் கொண்ட, குறிப்பிடத்தக்க ஒரு துறைமுகநகரம் ஆகும். இது சியோர்சியாவின் மூன்றாவது பெரிய நகரம். தன்னாட்சிக் குடியரசான அட்சாரியாவின் தலைநகர். இது1870 இல் கம்பளி, பருத்தி, மரம், பட்டுக்கூடு, மங்கன் போன்றவற்றை ஏற்றுமதி செய்யும் முக்கிய துறைமுக நகரமாக இருந்தது. தற்சமயம் உயர்தர கல்லூரிகளும், பல்கலைக்கழகங்களும் உள்ள அறிவியல் சார்ந்த இடமாகவும் உள்ளது. கோடைகாலங்களில் இது உல்லாசப்பிரயாணிகள் கூடும் பிரபல்யமான தளமாகவும் உள்ளது.

புவியியல்
இதன் நகரமையம் துருக்கிய எல்லையில் இருந்து 18 கிமீ தொலைவில் உள்ளது.

சனத்தொகை
பத்தூமியின் சனத்தொகையின் அளவில் கடந்த சில நூற்றாண்டுகளாக  பெருமளவு மாற்றங்கள் ஏற்பட்டுள்ளன. 19ம் நூற்றாண்டில் உரூசியாவின் கட்டுப்பாட்டின் கீழ் பத்தூமி வந்த பின், பத்தூமியில் உரூசிய மக்களின் விகிதம் கடுமையாக உயர்ந்தது. 1886 இல் பாதுமியின் சனத்தொகை ஏறக்குறைய 14,800 ஆக இருந்தது. இதில் 23.4% ஆர்மேனியர், 20,1% கிரேக்கர், 17% ஜோர்ஜியர், 11,2% உரூசியர், 8,4% துருக்கியர், 6,3% யூதர், 3,7% அப்காசன் ஆக இருந்தனர். 20ம் நூற்றாண்டில் ஜோர்ஜியர்களின் சனத்தொகை தொடர்ந்து அதிகரித்தது. 1939 இல் கணக்கெடுப்பின் படி பத்தூமியின் சனத்தொகை 70,000 ஆக உயர்ந்திருந்தது. இதில் 41% ஜோர்ஜியர், 29,1% உரூசியர், 17,2% ஆர்மேனியர், 5,5% கிரேக்கர், 2,5% யூதர் ஆக இருந்தனர். இவர்களுடன் குர்திய சமூகத்தினர் 0,5% மும், உரூசியசெருமானியர் 0,3% மும், அசீரியர் 0,3% மும் இருந்தனர். 20 ம் நூற்றாண்டின் இரண்டாவது பகுதியில் சனத்தொகை அளவில் இன்னும் பெரிய மாற்றம் ஏற்பட்டது. 2014 இன் கணக்கெடுப்பின் படி பத்தூமியின் சனத்தொகை 152.839 ஆக உயர்ந்திருந்தது. இதில் 93,4% ஜோர்ஜியர், 3,0% ஆர்மேனியர், 1,9% உரூசியர், 0,4% அப்காசர், 0,2% உக்கிரைனர், 1,5% கிரேக்கர் ஆக இருந்தனர்.

காலநிலை 
பத்தூமியின் சராசரி ஆண்டு வெப்பநிலை 14 °C ஆகும். அதி வெப்ப நியையைக் கொண்ட மாதங்கள் ஆடியும், ஆவணியும் ஆகும். இம் மாதங்களில் சராசரி வெப்பநிலை 22 °C ஆகும். பத்தூமியின் அதி குறைந்த வெப்பநிலை 7 °C. அதி கூடிய வெப்பநிலை 40 °C. அதி ஈரப்பதன் கொண்ட மாதம் ஜனவரி ஆகும்.

பல்கலைகழகம்/கல்லூரி
பத்தூமியில் ஷொற்றா றொஸ்ராவெலி மாநில பல்கலைக்கழகம் (Batumi Shota Rustaveli State University)  உட்பட மூன்று பல்கலைக்கழகங்கள் உள்ளன. மற்றும் ஒரு கலைக்கல்லூரியும், ஒரு கடற்படை பயிலகமும் (Batumi Navigation Teaching University) உள்ளன.

விமானநிலையம்
பத்தூமியில் ஒரு விமானநிலையம் உள்ளது. இது ஜோர்ஜியாவின் மூன்றாவது பெரிய விமானநிலையமும், ஜோர்ஜியாவின் மூன்று சர்வதேச விமானநிலையங்களில் ஒன்றும் ஆகும். இது பத்தூமியின் நகர்ப்புறத்திலிருந்து தென்மேற்காக நான்கு கிலோமீற்றர் தூரத்தில் அமைந்துள்ளது. இவ் விமான நிலையம் மே 26, 2007 இல் இருந்து இயங்குகிறது.

அருங்காட்சியகம்

பத்தூமியில் பத்தூமி ஸ்ராலின் அருங்காட்சியம் (Batumi Stalin Museum) என்றதொரு அருங்காட்சியகம் இருந்தது. குறைந்த பார்வையாளர்களே வருகை தந்து கொண்டிருந்ததால் 2013இல் இது மூடப்பட்டு விட்டது.

தாவரவியற் பூங்கா
1852 இல் பாத்தூமியில் நிறுவப்பட்ட தாவரவியற் பூங்கா 114 ஹெக்கடர் பரப்பளவைக் கொண்டது. இங்கு 5,000 க்கும் அதிகமான இனத் தவாரங்கள் உள்ளன. இவற்றில் ஏறக்குறைய 3,300 இன மரங்கள் உள்ளன.

வெளி இணைப்புகள்
 பத்தூமி 
 பத்தூமி பற்றி

மேற்கோள்கள் 

சியார்சியா
துறைமுக நகரங்கள்
மேலேசியா

மேலேசியா (Malesia)  நிலநடுக்கோட்டிற்கு இருபுறமும் இந்தோமலாய் சூழல் மண்டலத்திற்கும்  ஆஸ்திரேலேசிய சூழல் மண்டலத்திற்கும் எல்லையாக விளங்கும் உயிர்ப்புவியியல் வலயமாகும். இது வெப்பமண்டலத் தாவரப் பரவல் இராச்சியத்தில் உள்ள புவித்தாவரவியல் தாவரப் பரவல் வலயமாகும். . இதற்கு பல வரையறைகள் கொடுக்கப்பட்டுள்ளன. 2001ஆம் ஆண்டு தாவரப் பரவலைப் பதிவதற்கான உலக புவியியல் முறைமை வெளியிட்ட பதிப்பில் பப்புவாசியா பிரிக்கப்பட்டுள்ளது.

மேற்கோள்கள்

தாவரப் பரவல்
சுந்தா தீவுகள்

சுந்தா தீவுகள் (Sunda Islands) மலாய் தீவுக்கூட்டத்தில் உள்ள  தீவுக் குழுமம் ஆகும்.

இவை மேலும் சுந்தா பெருந் தீவுகள் எனவும் சுந்தா சிறு தீவுகள் எனவும் பிரிக்கப்படுகின்றன.

நிர்வாகம்
இத்தீவுகள் நான்கு நாடுகளிடையே  பரவியுள்ளன: புரூணை, கிழக்குத் திமோர், இந்தோனேசியா, மற்றும் மலேசியா. பெரும்பாலான தீவுகள் இந்தோனேசியப் பகுதியாக உள்ளன. போர்னியோ தீவு புருணை,இந்தோனேசியா, மலேசியா நாடுகளுக்கிடையே பங்கிடப்பட்டுள்ளது.   திமோர்  தீவு கிழக்குத் திமோராகவும் இந்தோனேசியப் பகுதியாகவும் பிரிக்கப்பட்டுள்ளது. கிழக்குத் திமோரில் மேலும் இரு சிறுதீவுகள் உள்ளன.

தீவுகளின் பட்டியல்
 சுந்தா பெருந் தீவுகள்
போர்னியோ
சாவகம்
சுமாத்திரா
சுலாவெசி
சுந்தா சிறு தீவுகள், மேற்கிலிருந்து கிழக்காக 
பாலி
லொம்போ
சும்பாவா
புளோரெஸ்
சும்பா
திமோர்
அலோர் தீவுக்கூட்டம்
பரத் தயா தீவுகள்
தனிம்பர் தீவுகள்

மேற்சான்றுகள்

வெளி இணைப்புகள்
 Visible earth page on the lesser Sunda islands 
   Map of a Part of China, the Philippine Islands, the Isles of Sunda, the Moluccas, the Papuans is a map from around 1760 featuring the Sunda Islands

இந்தியப் பெருங்கடலின் தீவுகள்
இந்தோனேசியாவின் தீவுகள்
தென்கிழக்காசியாவின் தீவுக்கூட்டங்கள்
சுந்தா பெருந் தீவுகள்

சுந்தா பெருந் தீவுகள் (Greater Sunda Islands) மலாய் தீவுக்கூட்டத்தில் பெரிய தீவுகளை உள்ளடக்கிய தீவுக் குழுமமாகும். இவற்றில் பலவும் தற்கால இந்தோனேசியாவின் அங்கமாக உள்ளன: இவற்றில் மிகச் சிறியதான சாவகம் மிகுந்த மக்களடர்த்திக் கொண்டது; மேற்கில் மலேசியாவிற்கு நேர் எதிரே மலாக்கா நீரிணைக்கு அப்பால் சுமாத்திரா; பெரும் போர்னியோ, இதன் இந்தோனேசியப் பகுதி  கலிமந்தான் எனப்படுகின்றது; கிழக்கில் பறவையின் மார்பெலும்பு போன்று ஆங்கில Y வடிவிலான  நீண்ட சுலாவெசி (முன்னதாக செலெபெசு). சிலர் சாவகம், சுமாத்திரா, போர்னியோ தீவுகளை மட்டுமே உள்ளதாக சுந்தா பெருந் தீவுகளை வரையறுக்கின்றனர்.

சுந்தா சிறு தீவுகளுடன் சேர்ந்து இவை சுந்தா தீவுகள் எனப்படுகின்றன.

நிர்வாகம் 
சுந்தா பெருந் தீவுகளின் பெரும்பகுதி இந்தோனேசியாவினுடையதாகும். இருப்பினும், போர்னியோ தீவு புரூணை, இந்தோனேசியா, மலேசியா நாடுகளிடையே பிரிக்கப்பட்டுள்ளது. போர்னியோ தீவில் முழுமையான புரூணையும் இந்தோனேசியாவின்  மத்திய, கிழக்கு, மேற்கு, வடக்கு, மற்றும் தெற்கு கலிமந்தான் மாகாணங்களும் மலேசியாவின் சபா, சரவாக் மாகாணங்களும் இலபுவான் கூட்டரசு ஆட்புலமும் அடங்கியுள்ளன.

மேற்சான்றுகள்

இந்தோனேசியா
இந்தியப் பெருங்கடலின் தீவுகள்
புரூணை
சபா
தென்கிழக்காசியாவின் தீவுக்கூட்டங்கள்
கனவாழை

கனவாழை, கானான்வாழை என்று அழைக்கப்படும் சிறு தாவரம் ஒரு வெப்ப மண்டல தாவரம் ஆகும். இவை ஆசியா, ஆப்பிரிக்கா போன்ற கண்டங்களில் மூலிகைச்செடியாக இருந்து உதவுகிறது. மேலும் ஹவாய், மேற்கு இந்திய தீவுகள், வட அமெரிக்கா போன்ற நாடுகளிலும் காணப்படுகிறது. இதன் இலை மூலிகை மருந்தாக பயன்படுகிறது.

வாழ்விடம் 

இவை ஆசியா ஆப்பிரிக்கா போன்ற வெப்ப மண்டல மற்றும் துணை வெப்பமண்டல பகுதில் செழித்து வளரும் தன்மைகொண்டது. சீனா நாட்டில் இந்த தாவரம் ஈரமான் பகுதிகளில் கடலுக்கு அருகில் 2300 கீட்டர் தொலைவில் வளரும் தன்மைகொண்டது. மேலும் ஜப்பான் நாட்டின் பலதீவுகளிலும் காணபடுகிறது.

மேற்கோள் 

பூக்கும் தாவரங்கள்
பெருநுவுளி

பெருநுவுளி, அல்லது நரிவிலி (Cordia obliqua) என்ற இந்த தாவரம் ஒரு மூலிகைத் தாவரம் ஆகும். இதன் கனி மருத்துவத்திற்கு பயன்படுகிறது. இது ஒரு பூத்து காய் காய்க்கும் தாவரம் ஆகும்.
இவை பொதுவாக இந்தியாவின் மேற்கு வங்காளப்பகுதிகளில் காணப்படுகிறது.

மேற்கோள் 

தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
லினக்சு மின்டு

லினக்சு மின்டு (Linux Mint) என்பது டெபியன் இயக்கத்தை அடிப்படையாக கொண்ட ஒரு லினக்சு வழங்கலாகும். லினக்சு மிண்ட் 2006 ஆம் ஆண்டு முதன் முதலாக வெளியிடப்பட்டது. இதற்கு "Ada" என பெயரிப்பட்டது இது குபுண்டு இயக்கத்தை சார்ந்து இருந்தது. ஒவ்வொரு ஆறு மாத காலத்திற்கு ஒரு முறை, உபுண்டு இயக்கத்தை அடிப்படையாகக் கொண்ட லினக்சு மிண்ட் இயங்கு தளம் வெளியிடப்படுகிறது. லினக்சு மிண்ட் நேரடியாக அகிலத் தொடர் பாட்டையில் இருந்து இயங்க வல்லது.

சிறப்பு அம்சங்கள் 
லினக்சு மிண்ட் பொதுவாக கட்டற்ற மற்றும் திறந்த மூல மென்பொருளாகும், இதில் அடோபி விளாசு போன்ற சில மூடிய மூல மென்பொருள்களும் அடக்கம். லினக்சு மிண்ட் அதிக அளவிலான முக்கிய மென்பொருள்கள் உடன் வெளியிடப்படுகிறது (லிப்ரே அலுவலக தொகுப்பு, பயர்பாக்ஸ், கிம்ப் ) மேலும் மென்பொருள்கள் தேவையென்றால் பொதிகள் நிறுவல் மூலம் நிறுவிக்கொள்ளலாம் . லினக்சு மிண்ட் இயங்குதளத்தில் பல வகையான பயனர் இடைமுகப்புகள் வழங்கப்படுகிறது , விண்டோசு இயங்குதளத்தில் பயன்படுத்தப்படும் பெரும்பாலான மென்பொருள்களை லினக்சிலும் வைன் என்ற மென்பொருள் மூலம் நிறுவி கொள்ளலாம். மேலும் எந்த ஒரு இயங்குதளத்தையும் விர்ச்சுவல்பாக்ஸ்,விஎம்வேர் போன்ற மென்பொருள்கள் மூலம் இயக்கி கொள்ளலாம். லினக்சு மிண்ட் வழங்களில் எண்ணத்தக்க பயனர் இடைமுகங்கள் கிடைக்கின்றன அவையாவன Cinnamon இடைமுகம் ,மேட்,கெடியி, மற்றும் எக்ஸப்சிஇ லினக்சு மிண்ட் வழங்களில் பெரும்பாலன மென்பொருள்கள் பைத்தான் நிரலாக்க மொழி மூலம் உருவாக்கப்படுகிறது, அதற்கான மூல வரிகள் கிட் தளத்தில் கிடைக்கிறது.

பதிப்புகள் 
லினக்சு மின்டு உபுண்டு இயக்கத்தை சார்ந்த பதிப்புகள் உள்ளன. லினக்சு மின்ட்டில் டெபியான் இயக்கத்தை சார்ந்த வழங்கலும் உள்ளது.லினக்சு மின்டு இயங்குதளத்தில் வன்பொருள் உற்பத்தியாளர்கள் உபயோகிக்க கூடிய பதிப்பும் உள்ளன.

மேம்பாடுகள் 
பயனர், நிறுவனங்கள் என லினக்சு மிண்ட் பயன்படுத்தும் யார் வேண்டுமானலும் நன்கொடை அளிக்கலாம்.

காட்சியகம்

மேற்கோள்கள் 

2006 மென்பொருள்கள்
லினக்சு
லினக்சு வழங்கல்கள்
உபுண்டு வழங்கல்கள்
X86-64 லினக்சு வழங்கல்கள்
தென்னிந்திய பிலிம்பேர் விருதுகள்

தென்னிந்திய பிலிம்பேர் விருதுகள் என்பது பிலிம்பேர் நிறுவனத்தால் ஆண்டுதோறும் வழங்கப்படும் பிலிம்பேர் விருதுகளின் தென்னிந்திய பிரிவாகும். தென்னிந்திய மொழித் திரைப்படங்களில் சிறப்பான திறமையை வெளிப்படுத்தும் திரைப்பட கலைஞர்களுக்கு இவ்விருது வழங்கப்படுகிறது. 1953ஆவது ஆண்டில் வெளியான திரைப்படங்களுக்கு 1954ஆம் ஆண்டு முதலாக இவ்விருது வழங்கப்பட்டு வருகிறது. தொடக்க காலத்தில் தமிழ், தெலுங்கு மொழிகளுக்கு மட்டும் வழங்கப்பட்ட இவ்விருது 1967ஆம் ஆண்டு முதல் மலையாளம், மற்றும் 1970ஆம் ஆண்டு முதல் கன்னட மொழித் திரைப்படங்களுக்கும் வழங்கப்படுகிறது. ஒவ்வொரு மொழி திரைப்படத்துறைக்கும் தனித்தனியான விருதுகளும், அனைத்திற்கும் சேர்த்து பொதுவான விருதுகளும் வழங்கப்படுகின்றன. பொதுவாக இவ்விருது வழங்கும் விழாக்கள் சென்னை அல்லது ஐதராபாத்து நகரங்களில் நடைபெறுகின்றன.

வரலாறு 
இந்த விருது விழா முதன் முதலில் 1953 ஆம் ஆண்டில் பாலிவுட் பிலிம்பேர் விருதுகளுடன் இணைந்து சென்னையின் கலைவனார் அரங்கத்தில் நடைபெற்றது. பின்னர் விழா தனித்துவமான இசை அகாடமிக்கு மாற்றப்பட்டது.

1953 இல் ஆரம்பத்தில் இந்தி திரையுலகை அங்கீகரித்து விருதுகள் வழங்கப்பட்டது. பின்னர் 1963 ஆம் ஆண்டில் விருதுகளுக்காக தமிழ், தெலுங்கு, பெங்காலி மற்றும் மராத்தி மொழிகளில் சிறந்த படத்தை தேர்வு செய்து விருதுகள் வழங்கப்பட்டன, மேலும் 1966 முதல் மலையாள படங்கள் சேர்க்கப்பட்டன. கன்னடத் திரைப்படங்கள் 1969 இல் நிகழ்வின் ஒரு பகுதியாக மாறியது. 1972 ஆம் ஆண்டில் அனைத்து தென்னிந்திய படங்களிலும் சிறந்த நடிகர், சிறந்த நடிகை மற்றும் சிறந்த இயக்குநர் பிரிவுகளுக்கு விருதுகள் வழங்கப்பட்டன. சிறப்பு விருதுகளுக்கான பிரிவுகள் 1980 களில் அறிமுகப்படுத்தப்பட்டன மற்றும் 1990 களில் சிறந்த இசை அமைப்பாளருக்கான விருது சேர்க்கப்பட்டது.

அதிக தடவை விருது வென்றவர்கள்

தமிழகத் திரைப்படத்துறை
2006 ஆம் ஆண்டு நிலவரப்படி, நான்கு திரைப்படத் துறையிலும் ஒவ்வொன்றிலும் மொத்தம் 10 பிரிவுகள் உள்ளன.
 சிறந்த திரைப்படம் (1963-முதல்)
 சிறந்த இயக்குநர் (1972-முதல்)
 சிறந்த நடிகர் (1972-முதல்)
 சிறந்த நடிகை (1972-முதல்)
 சிறந்த துணை நடிகர் (2002-முதல்)
 சிறந்த துணை நடிகை (2002-முதல்)
 சிறந்த இசையமைப்பாளர் (1990-முதல்)
 சிறந்த பாடலாசிரியர் (2005-முதல்)
 சிறந்த பின்னணிப் பாடகர் (2005-முதல்)
 சிறந்த பின்னணிப் பாடகி (1999-முதல்)

நிறுத்தப்பட்ட விருதுகள் 
 சிறந்த நகைச்சுவையாளர் (2002-2006)
 சிறந்த எதிர்நாயகன்  (2002-2006)

சிறப்பு விருதுகள் 
 தென்னிந்திய பிலிம்பேர் சிறப்பு விருது: 1983 முதல் 
 சிறந்த தென்னிந்திய நடிகருக்கான பிலிம்பேர் விமர்சகர்கள் விருது: 2011 முதல் 
 தென்னிந்திய பிலிம்பேர் வாழ்நாள் சாதனையாளர் விருது: 1983 முதல் 
 சிறந்த தென்னிந்திய அறிமுக நடிகருக்கான பிலிம்பேர் விருது: 1990 முதல் 
 சிறந்த தென்னிந்திய அறிமுக நடிகைக்கான பிலிம்பேர் விருது: 1997 முதல்

தெலுங்குத் திரைப்படத்துறை

மலையாளத் திரைப்படத்துறை

கன்னடத் திரைப்படத்துறை

நிறுத்தப்பட்ட விருதுகள் 
 சிறந்த நகைச்சுவையாளருக்கான பிலிம்பேர் விருது – தெலுங்கு: 2002 முதல் 2006 வரை 
 சிறந்த எதிர்நாயகனுக்கான பிலிம்பேர் விருது – தெலுங்கு: 2002 முதல் 2006 வரை

மேற்கோள்கள்

வெளியிணைப்புகள் 
 
 Filmfare Awards South 2018 | List of Kannada Filmfare Award Winners
 Filmfare Awards South 2018 | List of Telugu Filmfare Award Winners
 Filmfare Awards South 2018 | List of Malayalam Filmfare Award Winners
 Filmfare Awards South 2018 | List of Tamil Filmfare Award Winners
 

 
 
தமிழ்த் திரைப்பட விருதுகள்
அமுக்க வலு

ஒரு பொருண்மத்தின் அமுக்க வலு (Compressive strength) என்பது, அதன் மீது தாக்கி அதன் கனவளவைக் குறைக்க முயலும் விசையொன்றை எதிர்க்கும் வலுவைக் குறிக்கும். தாக்கும் விசை அதிகரிக்கும்போது ஒரு நிலையில் பொருண்மம் உடையும் நிலையை அடையும். இது அமுக்க வலுவின் எல்லை எனப்படும். சில பொருண்மங்கள் உடைவதில்லை, ஆனால், மீளமுடியாதபடி உருமாற்றம் அடைகின்றன. இவ்வாறான பொருண்மங்கள் தொடர்பில் அமுக்க வலுவின் எல்லை, அப்பொருண்மம் குறித்த அளவு உருமாற்றம் அடையும் நிலை ஆகும்.

மேற்கோள்கள்

பொருளறிவியல்